CELEX: 62007FA0006
Language: mt
Date: 2008-05-08 00:00:00
Title: Kawża F-6/07: Sentenza tat-Tribunal għas-Servizz Pubbliku (It-Tielet Awla) tat- 8 ta' Mejju 2008 — Suvikas vs Il-Kunsill (Servizz pubbliku — Membri tal-persunal temporanju — Kwistjoni proċedurali — Dokumenti kunfidenzjali — Dokumenti miksuba b'mod illegali — Tneħħija ta' dokumenti — Reklutaġġ — Post vakanti — Rifjut illegali ta' applikazzjoni — Annullament — Rikors għal danni — Telf ta' opportunità ta' reklutaġġ — Evalwazzjoni ex aequo et bono )

21.6.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 158/23
            
         Sentenza tat-Tribunal għas-Servizz Pubbliku (It-Tielet Awla) tat-8 ta' Mejju 2008 — Suvikas vs Il-Kunsill
   (Kawża F-6/07)
   (Servizz pubbliku - Membri tal-persunal temporanju - Kwistjoni proċedurali - Dokumenti kunfidenzjali - Dokumenti miksuba b'mod illegali - Tneħħija ta' dokumenti - Reklutaġġ - Post vakanti - Rifjut illegali ta' applikazzjoni - Annullament - Rikors għal danni - Telf ta' opportunità ta' reklutaġġ - Evalwazzjoni ex aequo et bono)
   (2008/C 158/39)
   Lingwa tal-kawża: Il-Franċiż
   Partijiet
   
      Rikorrent: Risto Suvikas (Ħelsinki, il-Finlandja) (rappreżentant: M.-A Lucas, avukat)
   
      Konvenut: Il-Kunsill ta' l-Unjoni Ewropea (rappreżentanti: M. Arpio Santacruz u I. Šulce, aġenti)
   Suġġett
   Minn naħa, l-annullament tad-deċiżjoni tal-Kumitat Konsultattiv ta' Għażla li r-rikorrent ma jitniżżilx fil-lista ta' l-aħjar kandidati għall-għażla relatata ma' l-avviż ta' post vakanti tal-Kunsill B/024 u, min-naħa l-oħra, l-annullament ta' din il-lista u tad-deċiżjonijiet tal-Kunsill li jiġu rreklutati l-kandidati li kienu mniżżla hemmhekk għall-postijiet li kellhom jimtlew u li ma jiġix irreklutat ir-rikorrent — Talba għal danni.
   Dispożittiv
   
               1)
            
            
               Id-dokumenti ppreżentati minn R. Suvikas fl-Annessi A 14 sa A 16 tar-rikors huma mneħħija mill-proċess tal-kawża.
            
         
               2)
            
            
               Id-deċizjoni ta' l-awtorità li għandha s-setgħa tikkonkludi kuntratti, ta' l-20 ta' Frar 2006, li ma tniżżilx lil R. Suvikas fil-lista ta' l-aħjar kandidati wara s-selezzjoni ta' membri tal-persunal temporanju Kunsill/B/024, hija annullata.
            
         
               3)
            
            
               Il-Kunsill ta' l-Unjoni Ewropea huwa kkundannat iħallas lil R. Suvikas is-somma ta' EUR 20 000 b'kumpens għad-danni materjali subiti minnu.
            
         
               4)
            
            
               Il-kumplament tar-rikors huwa miċħud.
            
         
               5)
            
            
               Il-Kunsill ta' l-Unjoni Ewropea huwa kkundannat għall-ispejjeż.